पाएं अपने शहर की ताज़ा ख़बरें और फ्री ई-पेपरडाउनलोड करें
जिलेभर में कोरोना संक्रमण के मामलों में लगातार तेजी आ रही है। हर दिन बड़ी संख्या में कोरोना पॉजिटिव केस सामने आ रहे हैं। साथ ही मृत्यु के मामलो में भी बढ़ोतरी हुई है। दूसरी लहर में कई युवा भी चपेट में आ रहे हैं। जिले में हालात यह है कि पॉजिटिविटी रेट 30 के पार पहुंच गई है। जबकि जिन जिलों में पॉजिटिविटि रेट 21 के पार हुई, वहां 18 से 44 साल के लोगों का वैक्सीनेशन शुरू करवा दिया गया है। वैक्सिनेशन शुरू नहीं होने से लोगो में इंतजार बना हुआ है। केंद्र सरकार की ओर से 18 से 45 वर्ष के लोगो के वैक्सीनेशन 1 मई से शुरू करने की घोषणा के बाद बड़ी संख्या में लोगों ने ऑनलाइन रजिस्ट्रेशन करवा लिया है, लेकिन वैक्सीनेशन शुरू नहीं होने से युवा वर्ग में निराशा है। इसको लेकर जनप्रतिनिधियों व विभागीय अधिकारियों की ओर से गंभीरता नहीं बरती जा रही है।
युवाओं में उत्साह..रजिस्ट्रेशन करवाए, अब टीके का इंतजार कोरोना संक्रमण की रोकथाम को लेकर वेक्सीनेशन सबसे बड़ा हथियार माना जा रहा है। साथ ही संक्रमण से बचाव के लिए एहतियात बरतना बेहद जरूरी है। इसको लेकर सरकार की ओर से प्रथम चरण में हैल्थ वर्कर, दूसरे चरण में फ्रंटलाइन वर्कर, इसके बाद 60 वर्ष से अधिक आयु वाले बुजुर्गों व 45 से अधिक आयु वाले लोगों का वैक्सीनेशन शुरू किया गया। इसके बाद दूसरी लहर के तहत संक्रमण की दर बढ़ने से केंद्र ने 1 मई से 18 से 45 वर्ष आयु वाले लोगों का भी वेक्सीनेशन शुरू करने की घोषणा की गई। वैक्सीन लगवाने के लिए युवा वर्ग में उत्साह है। बड़ी संख्या में लोगों ने रजिस्ट्रेशन करवा लिया, लेकिन अभी जिले में 18 से 45 वर्ष के लोगों का वैक्सीनेशन शुरू नहीं होने से लोगों को इंतजार करना पड़ रहा है।
आरोप...परिचितों को गुपचुप लगवा रहे वैक्सीन, ऐसे मामलों की जांच की जाए सरकार ने सिर्फ 11 जिलों में ही 18 से 45 वर्ष के लोगों का वैक्सीनेशन शुरू किया है। जिले में भी वैक्सीनेशन शुरू करवाने के मामले को लेकर जनप्रतिनिधियों, विभागीय अधिकारियों गंभीरता नहीं दिखाई है। लोगों का आरोप है कि कई जिलों में अधिकारियों ने अपने परिजनों व परिचितों को गुपचुप तरीके से नियम विरुद्ध वैक्सीन लगवा दी। जिले में भी इस तरह के मामलों की जांच होनी चाहिए। लोगों ने 18 से अधिक आयु वाले लोगों को वैक्सीन लगवाने की मांग की है।
सरकार के निर्देशों का इंतजार जिले में वैक्सीनेशन तेजी से चल रहा है। 18 से 45 वर्ष के लोगों का वैक्सीनेशन सिर्फ प्रदेश के कुछ ही जिलो में किया है। सरकार के निर्देशानुसार जल्द ही बारां जिले में भी शुरू कर दी जाएगी।- जगदीश कुशवाह, आरसीएचओ, बारां
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn